औरैया। दिल्ली से औरैया रोडवेज बस से आ रहे यात्री को जहरखुरान ने जहर खिलाकर बेहोश कर दिया। इसके बाद सामान ले जाने पर यात्रियों ने उसे पकड़ लिया। बुधवार की सुबह एक रोडवेज की बस औरैया स्थित सुभाष चौराहे पर पहुंची तो एक युवक कई बैगों को लेकर उतरने लगा। तभी बस में सवार दो यात्री चीख उठे। वह दूसरे के बैग लेकर जा रहा था। इस पर परिचालक ने युवक को पकड़ लिया तो बस में सवार यात्रियों ने उसकी जमकर पिटाई की। इस लुटेरे युवक को बस से उतारकर भी चालक व परिचालक, यात्रियों ने पीटा। चौराहे पर मौजूद सिपाहियों ने सभी को रोका और युवक से पूछताछ की। उसने अपना नाम शमशेर पुत्र फतेह मुहम्मद निवासी कुआरसी अलीगढ़ बताया। शमशेर ने बताया कि बस में बेहोश पड़े युवक को उसने नशीला पदार्थ सुघंाकर बेहोश किया है। इसके बाद उसका बैग लेकर उतर रहा था। इस पर अन्य यात्रियों ने उसे पकड़ लिया। बेहोश मिले यात्री चालक व परिचालक ने अस्पताल पहुंचाया। उसकी पहचान ललित (18 वर्ष) पुत्र राजेंद्र कुमार निवासी पटेल नगर चुरखी बाईपास उरई के रूप में हुई। इसकी जानकारी चिकित्सकों ने ललित के परिजनों को दी। परिजनों ने बताया कि ललित रिठारा दिल्ली में प्राइवेट नौकरी करता है।